**Vejledning til indberetningsskemaerne**

Der findes 3 typer indberetningsskemaer magtanvendelse, fysisk og psykisk vold mod personalet og alvorligt hændelsesforløb.

Det er yderst vigtigt at indberette alle episoder.

Der kan være episoder hvor alle tre indberetningsskemaer skal benyttes.

F.eks.

* hvis en udad reagerende beboer overfalder personalet

(***indberetning af vold- og trusselsepisoder***)

* hvilket medfører en fastholdelse

(***indberetning af magtanvendelse***)

* efterfølgende laver beboeren en alvorlig ildspåsættelse

(***indberetning af hændelsesforløb***).

Derved skal de 3 skabeloner udfyldes.

Alle skemaer skal indsendes i word-fil. Og skal derfor ikke underskrives.

**Magtanvendelse**

Benyttes ved alle tilfælde af fysisk/ psykisk magtanvendelse udøvet af personale over for beboeren. Lovpligtig indberetning er for at beskytte beboerne.

Der er *fire* forskellige skemaer, Personer over 18 år – ikke på forhånd godkendt magtanvendelse. Personer over 18 år – Forhåndsgodkendt magtanvendelse. Børn og unge under 18 år – Ikke sikrede døgninstitutioner. Børn og unge under 18 år – Sikrede institutioner.

Magtanvendelse er:

* forhindrer fri bevægelighed og udgang fra institutionen
* enhver form for fastholdelse
* ransagning af værelse
* konfiskering af ejendele inkl. alkohol, hash og tobak
* meget høj råben/ irettesættelse
* nægte udlevering af ejendele
* nægtelse af forældresamvær
* forhindret brug af telefon (*medmindre dette er tydeligt beskrevet i ”husregler”)* m.v.

**Fysisk og psykisk vold mod personalet**

Benyttes ved alle tilfælde af fysisk/ psykisk vold og trusler mod personalet. Og er til for at beskytte personalet og der skal altid overvejes, om og hvornår politi skal inddrages og episode anmeldes og det skal også anmeldes til arbejdsskadeanmeldelse på [www.anmeld.gl](http://www.anmeld.gl)

* Forsøg eller trusler om slag/spark/bide
* enhver form for aggressiv fysisk kontakt
* spytning
* slå/ sparke/ bide
* meget høje råb tæt på ansigtet
* alvorlige trusler mod liv
* trusler om voldtægt- og lignende person grove trusler.
* visse tilfælde af hærværk, hvor beboeren optræder særligt truende.

**Alvorligt hændelsesforløb**

Benyttes ved alle tilfælde af særlige alvorlige hændelser, obs. To skemaer et til personrelaterede og et til de fysiske rammer. Bruges som dokumentation til, at sikre en faglig og objektiv fyldestgørende beskrivelse af alvorlige hændelsesforløb.

Der er to forskellige skemaer.

Alvorligt hændelsesforløb fysiske rammer.

* Bruges når:
* groft hærværk
* brand/ storm eller alvorlig vandskade
* Samt andre væsentlige eller alvorlige hændelser.

Alvorligt hændelsesforløb personrelaterede

* Bruges når
* rømninger eller bortkomne beboere
* selvmordsforsøg og selvmord
* alvorlig sygdom/ indlæggelse
* seksuelt misbrug/ grove krænkelser
* Vold beboere mod beboer

**Alle skabeloner findes på vores hjemmeside [www.socialstyrelsen.gl](http://www.socialstyrelsen.gl)**